钦定古今图书集成/历象汇编/庶征典/第176卷 > 《汉书》 > 《五行志》
## 钦定古今图书集成/历象汇编/庶征典/第176卷 > 《汉书》 > 《五行志》

传曰：“貌之不恭，是谓不肃，厥咎狂，厥罚恒雨，时则有
龟孽。人君行已，体貌不恭，怠慢骄蹇，则不能敬万
事，失在狂易，故其咎狂也。上慢下暴，则阴气胜，故其
罚常雨也。水类动，故有龟孽。”刘歆《貌传》曰：“有鳞虫
之孽。”说以为于天文东方辰为龙星，故为鳞虫。
“言之不从，是谓不艾，厥咎僭，厥罚恒阳，厥极忧，时则有介虫之”孽。谓小虫有介，飞扬之类，阳气所生也。
于《春秋》为螽，今谓之蝗，皆其类也。

“听之不聪，是谓不谋”，厥咎急，厥罚恒寒，时则有鱼孽。

寒气动，故有鱼孽。雨以龟为孽，龟能陆处，非极阴。

也。鱼去水而死，极阴之孽也。刘歆《听传》曰：“有介虫
孽。”京房《易传》曰：“众逆同志，厥妖河鱼。逆流上海，数
见巨鱼。”邪人进，贤人疏。

皇之不极，是谓不建，厥咎眊，厥罚恒阴，厥极弱，时则
有龙蛇之孽。《易》曰：“云从龙。”又曰：“龙蛇之蛰，以存身
也。阴气动，故有龙蛇之孽。”京房《易传》曰：“众心不安，
厥妖龙𩰚。有德遭害，厥妖龙见井中。立嗣子疑，厥妖
蛇居国门𩰚。”